Author: NN_30
Last saved by: Goran Stojic

SADNE JAME NA POTEZU OD CRVENOG PEVCA KA UREDU DOBIJAJU SVOJE SADNICE

Kuglasti jasen krasiće  Voždovu ulicu

*Prema rečima direktora Sektora za javno zelenilo Javno komunalnog preduzeća „Mediana“, Slobodana Đorđevića, zbog produženog perioda vegetacije, drvored nije posađen u oktobru kada se uobičajeno sadi 

*Posađeno je 17 novih sadnica bez agresivnog korenja, na delu ulice koji je rekonstruisan i dve nove sa suprotne strane

Prilikom rekonstrukcije Voždove ulice, početkom juna i postavljanja novih behaton ploča, došlo se do zaključka da je potrebno ukloniti stari drvored zbog agresivnog korenja.
Prema rečima direktora Sektora za javno zelenilo Javno komunalnog preduzeća „Mediana“, Slobodana Đorđevića, zbog produženog perioda vegetacije, drvored nije posađen u oktobru kada se uobičajeno sadi. On dodaje da je posađeno 17 novih sadnica bez agresivnog korenja, na delu ulice koji je rekonstruisan i dve nove sa suprotne strane.
-Ako uslovi dozvole želimo da ceo taj pravac od Crvenog pevca pa do Ureda kompletiramo i da sve sadne jame imaju svoju sadnicu, u delu Milojka Lešjanina, gde je kuglasti jasen, da kažemo deficitarna vrsta. Ove godine smo uspeli da pronađemo dvadesetak adekvatnih, odnosno takvog uzrasta da mogu da zamene stara stabla, tako da će u Generala Milojka Lešjanina još nekih petnaestak sadnica biti posađeno – kaže direktor Sektora Zelenilo JKP Mediana, Slobodan Đorđević. 

Time će pomenuti pravac biti kompletiran, pa će svaka sadna jama imati svoju sadnicu. Iz sektora za Zelenilo kažu, da ukoliko uslovi dozvole, biće uklonjen i panj u Voždovoj ulici kod semafora, a koji podiže trotoar. Đorđević kaže i da tokom proteklih dana bilo poziva i zbog grana koje su se lomile usled težine snega, pa u takvim situacijama treba izbegavati prolazak pored takvog drveća.
-Ni jedna grana sa lišćara nije pala, jer oni sada nemaju lišće jer se kod njih ne sakuplja velika količina snega. Problem su četinari, gde su se usled težine snega lomile i zdrave grane- dodaje on.

Preporuka je kao i svuda u svetu,  izbgavati prolaz i parkiranje automobila ispod takvih stabala, dokle god je sneg na granama

J. M.
LEG:SADI SE VRSTA KOJA NEMA AGRESIVNO KORENJE:sadi se novi drvored u Voždovoj
(Projekat „Nišlije se uključuju u odlučivanje“ sufinansiran iz budžeta grada Niša)